
 11.2.2022
 BG
 Официален вестник на Европейския съюз
 L 30/5
 РЕГЛАМЕНТ ЗА ИЗПЪЛНЕНИЕ (ЕС) 2022/185 НА КОМИСИЯТА
 от 10 февруари 2022 година
 за поправка на текста на някои езици на Регламент за изпълнение (ЕС) 2021/451 за определяне на техническите стандарти за изпълнение за прилагането на Регламент (ЕС) No 575/2013 на Европейския парламент и на Съвета по отношение на предоставянето на информация от институциите на надзорните органи и за отмяна на Регламент за изпълнение (ЕС) No 680/2014
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и за изменение на Регламент (ЕС) No 648/2012 (1), и по-специално член 430, параграф 7 от него,
 като има предвид, че:
 (1)
 Текстът на чешки език на Регламент за изпълнение (ЕС) 2021/451 на Комисията (2) съдържа грешка в член 13, параграф 1, с която се променя предвиденото в законодателния акт задължение, като се изменя честотата на предоставяне на информация.
 (2)
 Текстът на испански език на Регламент за изпълнение (ЕС) 2021/451 съдържа грешки в съдържанието в точка 8.4 от приложение II; в приложение II, част II: в точка 3.9.4.2, ред 0060, втора колона от таблицата, първа алинея, в точка 3.9.5.1, ред 0040, втора колона от таблицата, единствена алинея, в точка 3.9.6.1, ред 0040, 0120, втора колона от таблицата, единствена алинея, в точка 8.1, параграф 201, буква в), в точка 8.2.1, ред 0010, втора колона от таблицата, първа алинея, в точка 8.3.1, ред 0050, втора колона от таблицата, първа алинея и в точка 8.4; в приложение XII: във всички записи по ред 0840, трета колона от таблицата и във всички записи по ред 0310 с номер 1.4.3, трета колона от таблицата; в приложение XIII, част II: в точка 1, ред 14, втора колона от таблицата и в точка 3, втора колона от таблицата, ред 0840; в приложение XIII, част IV, в точка 1, ред 13, втора колона от таблицата, както и в точка 3, ред 0310, втора колона от таблицата. Тези грешки биха могли да повлияят отрицателно върху задълженията за докладване на стопанските субекти.
 (3)
 Поради това текстът на Регламент за изпълнение (ЕС) 2021/451 на испански и чешки език следва да бъде съответно поправен. Поправката не се отнася за текста на останалите езици,
 ПРИЕ НАСТОЯЩИЯ РЕГЛАМЕНТ:
 Член 1
 (не засяга българската версия)
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 февруари 2022 година.
 За Комисията
 Председател
 Ursula VON DER LEYEN
 (1) ОВ L 176, 27.6.2013 г., стр. 1.
 (2) Регламент за изпълнение (ЕС) 2021/451 на Комисията от 17 декември 2020 г. за определяне на техническите стандарти за изпълнение за прилагането на Регламент (ЕС) No 575/2013 на Европейския парламент и на Съвета по отношение на предоставянето на информация от институциите на надзорните органи и